পুলিশ সূত্রে জানা যায়, দীর্ঘদিন ধরেই লিমুর সঙ্গে অবৈধ সম্পর্ক ছিল খোকনের। এজন্য প্রায়ই খোকনের কাছ থেকে টাকা নিত লিমু। গত ২৮ আগস্ট সকালের দিকে লিমু দোকানে গিয়ে খোকনের কাছে ৩০ হাজার টাকা দাবি করে। টাকা না থাকায় রাতে আসতে বলেন খোকন। লিমু রাতে তাঁর দোকানে গেলে খোকন ধর্ষণ করেন। একপর্যায়ে টাকা দিতে রাজি না হলে লিমু চিৎকার করতে থাকে। চিৎকার বন্ধ করতে খোকন মুখ চেপে ধরেন লিমুর। বেশ কিছুক্ষণ মুখ চেপে ধরার ফলে মৃত্যু হয় তার। এরপর দোকানে ব্যবহৃত কাপড়ের কাঠের বক্সের ভেতরে লিমুর মরদেহ বস্তাবন্দি করে রাখেন। দুদিন পর গন্ধ বের হতে থাকলে তৃতীয় দিন রাতে কোনো এক সময় বস্তাবন্দি মরদেহ নদীতে ফেলে দেন খোকন।